Сред аргументите са анализи на ЦИК, както и опасенията от провал на местните избори, които са най-сложни като организация. От ГЕРБ посочиха като аргумент и че машинният вот е много по-скъп - около 60 лв. на глас.

Александър Ненков, ГЕРБ: Машините, които бяха промотирани под натиск, ние възприехме да се увеличат на 6000 за следващите местни избори, се оказаха един скъпо струващ експеримент и играчки, които не допринесоха за двете основни цели, които имаха в началото на дебата, а именно - по-честни избори и по-лесно организационно.

Ана Александрова, председател на Правната комисия в НС, ГЕРБ: Имаме уверението, че ще бъдем подкрепени за отмяна на машинното гласуване на местни избори от всички политически партии, с изключение на БСП. Що се касае до втори въпрос, който зададохте - аз смятам, че след приключване на местните избори е хубаво да има един широк дебат по отношение изцяло промените на Изборния кодекс и машинното гласуване включително.

Управляващите очакват промените да бъдат гласувани до края на юли, преди началото на лятната ваканция на депутатите.